**Cherry Vanilla** (fødd 16. oktober 1943 som **Kathleen Dorritie**) er ein USA-amerikansk songar-låtskrivar, publisist og skodespelar. Etter å ha spelt i Andy Warhol sin *Pork*, arbeidde ho som publisist for David Bowie, før ho vart rockeseongar. Ho vart sidan publisist for Vangelis.

Karriere
--------

Kathleen Dorritie vart fødd i Woodside i New York. Ho tok scenenamnet Cherry Vanilla då ho spelte i Andy Warhol-skodespelet *Pork* i London. Ho arbeidde for MainMan LTD som publisist forDavid Bowie tidleg i 1970-åra. Ho vart kjend for sine skandaløse marknadsstrategiar, mellom anna eit tilbod om å utføre oralsex til alle DJar som ville spele platene til Bowie på radio. 

Etter ho slutta i arbeidet for Bowie i 1974, starta ho sitt første band med Kasim Sulton, som spelte under namnet hennar. I 1976 danna ho Cherry Vanilla & her Staten Island Band, med Buzzy John Vierno (bass), Frank La Rocca (trommer), Thomas Morrongiello (gitar) og Gary Cohen (piano). Gruppa gav ut songen «Shake Your Ashes» på *Max's Kansas City* i 1976. I 1976 gav ho òg ut kunstboka *Pop Tart*.

Ho flytta til London i 1976 og vart ein del av det blømande punkmiljøet og signerte ein platekontrakt med RCA Records. Cherry Vanilla Band bestod i starten av kjærasten til Vanilla, gitaristen Louis Lepore og pianist Zecca Esquibel, i lag med bassisten Gordon «Sting» Sumner og trommeslagaren Stewart Copeland. Copeland og Sting starta etter kort tid bandet The Police.) Den første singelen deira var singelen «The Punk» i september 1977, etterfølgd av debutalbumet i februar 1978, *Bad Girl*. Finkel og Esquibel slutta i bandet og etter ei rekkje erstatningar heldt bandet fram og gav ut albumet *Venus D'Vinyl* i 1979. Ho gjorde det slutt med Lepore, gruppa vart oppløyst og Vanilla reiste attende til USA. 

I 1980 hadde ho stemme på Vangelis sin «Not A Bit - All Of It» frå albumet *See You Later*. Ho styrte seinare det amerikanske kontoret hans.

I 1985 spelte ho som haikar og servitrise på Roger Waters-albumet *The Pros and Cons of Hitch Hiking*

I 1987 skreiv ho musikk til boksedokumentaren *Broken Noses*.

Tidleg i 1990-åra gav ho ut albumet *Blue Roses*, med Man Parrish og Barb Morrison. Albumet består av diktopplesing med elektronisk musikk til.

Sjølvbiografien hennar, *Lick Me: How I Became Cherry Vanilla*, kom ut i 2010.

Filmar
------

* *Let's Get Lost* (1988), som seg sjølv

Diskografi
----------

### Album

* *Bad Girl* (1978), RCA
* *Venus d'Vinyl* (1979), RCA
* *Blue Roses* (with Man Parrish) (1993), E.S.P.

### Singlar

* «The Punk» (1977), RCA
* «Liverpool» (1978), RCA Victor - berre Nederland
* «Moonlight» (1979), RCA
* «Fone Sex» (1991), Radikal - med Man Parrish
* «Techno Sex» (1992), Radikal - med Man Parrish

### Bøker

* «Lick Me: How I Became Cherry Vanilla» (2010) Chicago Review Press

Kjelder
-------

* *Denne artikkelen bygger på «Cherry Vanilla» frå Wikipedia på engelsk, den 7. september 2014.*
	+ *Wikipedia på engelsk oppgav desse kjeldene:*

1. 1 2  DiGiacomo, Frank (October 22, 2010). «Cherry Vanilla talks sex, David Bowie, rock 'n' roll, and Mark Zuckerberg». *New York Daily News*. OCLC 9541172. Arkivert frå originalen 31. oktober 2010. Henta 30. oktober 2010.
2. 1 2 3  Thompson, Dave. "Cherry Vanilla > Biography» på Allmusic. Henta 26 April 2010.
3. 1 2 3 4 5  Strong, Martin C (2003). *The Great Indie Discography*. Edinburgh: Canongate. s. 177. ISBN 1-84195-335-0.
4. ↑  Sutcliffe, Phil; Fielder, Hugh (1981). *The Police : l'historia bandido*. London and New York: Proteus Books. s. 41. ISBN 0-906071-66-6.
5. ↑  Campion, Chris (2010). *Walking on the Moon: The Untold Story of the Police and the Rise of New Wave Rock*. Hoboken: John Wiley & Sons. s. 35. ISBN 978-0-470-28240-3.
6. ↑  Parcellin, Chris (2002). «All's Fair in Rock'n'Roll». cherry-vanilla.com. Arkivert frå originalen 24. september 2008. Henta 7. september 2014.
7. ↑  «Roger Waters – The Pros And Cons Of Hitch Hiking». Discogs.com. Henta 12. oktober 2011.

Bakgrunnsstoff
--------------

* Offisiell nettstad Arkivert 2014-09-07 ved Wayback Machine.
* Cherry Vanilla ved The Internet Movie Database (IMDb)
* Cherry Vanilla på Allmusic
* Cherry Vanilla på punk77.co.uk

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* NKC
* MusicBrainz (artist)
* Discogs (artist)
* AllMusic (artist)

 |